Video: कपिल शर्मा के शो में आलिया भट्ट का खुलासा, लड़ेंगी चुनाव तो ये होगा Symbol...  
आलिया भट्ट का वीडियो वायरल
राजनीति में आने के सवाल पर दिया जवाब
'द कपिल शर्मा शो' का है वीडियो
कपिल शर्मा (Kapil Sharma) के कॉमेडी शो 'द कपिल शर्मा शो' (The Kapil Sharma Show) का एक वीडियो सोशल मीडिया पर खूब वायरल हो रहा है. इस वीडियो में बॉलीवुड एक्ट्रेस आलिया भट्ट (Alia Bhatt), वरुण धवन (Varun Dhawan) और सोनाक्षी सिन्हा (Sonakshi Sinha) दिखाई दे रहे हैं. कपिल शर्मा (Kapil Sharma) के शो में फिल्म 'कलंक' (Kalank) का प्रचार करने आए इन सितारों में जमकर मस्ती की. कपिल शर्मा (Kapil Sharma) ने इस दौरान इन सभी सितारों से भविष्य में उनके चुनाव लड़ने के बारे में पूछ लिया. 'द कपिल शर्मा शो' (The Kapil Sharma) में आलिया भट्ट, वरुण धवन और सोनाक्षी सिन्हा ने बहुत मजेदार जवाब दिया.

A post shared by Sony Entertainment Television (@sonytvofficial) on Apr 14, 2019 at 1:08am PDT

कपिल शर्मा (Kapil Sharma) ने सबसे पहले वरुण धवन (Varun Dhawan) से पूछा कि वो चुनाव लड़ेंगे तो उनका सिंबल क्या होगा. इस पर उन्होंने कहा कि मेरा चुनाव चिन्ह 'कच्छा' होगा. क्योंकि सबसे अच्छा. इसके बाद उन्होंने आलिया भट्ट (Alia Bhatt) से सवाल पूछा तो उन्होंने बहुत ही मजेदार जवाब दिया. आलिया भटट् ने कहा कि राजनीति में चमचे तो बहुत देखे हैं, लेकिन थाली नहीं देखी. इसलिए मेरा चुनाव चिन्ह थाली होगा. आलिया भट्ट के इस जवाब पर वहां मौजूद शो की जज अर्चना पूरन सिंह और सभी दर्शक ठहके लगाकर हंसने लगे.

A post shared by Sony Entertainment Television (@sonytvofficial) on Apr 13, 2019 at 4:11am PDT

कपिल शर्मा (Kapil Sharma) ने आलिया भट्ट के बाद सोनाक्षी सिन्हा से सवाल पूछा, जिसके जवाब में उन्होंने कहा कि उनका चुनाव चिन्ह 'खामोश' होगा. आगे उन्होंने कहा कि मेरी पार्टी बोलेगी कम और काम करेगी ज्यादा. कपिल शर्मा शो के इस प्रोमो वीडियो ने धूम मचा दी है. इस वीडियो को इंस्टाग्राम पर शेयर किया गया है. लोगों को यह वीडियो खूब पसंद आ रहा है.